CELEX: 32007D0609
Language: el
Date: 2007-09-10 00:00:00
Title: 2007/609/ΕΚ: Απόφαση της Επιτροπής, της 10ης Σεπτεμβρίου 2007 , περί του καθορισμού των επιλέξιμων για κοινοτική χρηματοδότηση μέτρων στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα [κοινοποιηθείσα υπό τον αριθμό Ε(2007) 4140]

15.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 242/20
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 10ης Σεπτεμβρίου 2007
   περί του καθορισμού των επιλέξιμων για κοινοτική χρηματοδότηση μέτρων στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα
   [κοινοποιηθείσα υπό τον αριθμό Ε(2007) 4140]
   (Τα κείμενα στη γαλλική και την πορτογαλική γλώσσα είναι τα μόνα αυθεντικά)
   (2007/609/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 247/2006 του Συμβουλίου, της 30ής Ιανουαρίου 2006, περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (1), και ιδίως το άρθρο 17 παράγραφος 3 πρώτο εδάφιο δεύτερη φράση,
   Εκτιμώντας τα ακόλουθα:
   
               (1)
            
            
               Η υγεία των καλλιεργούμενων φυτών στα γαλλικά υπερπόντια διαμερίσματα, στις Αζόρες και στη Μαδέρα αντιμετωπίζει ειδικά προβλήματα λόγω του κλίματος και της ιδιαιτερότητας των επιβλαβών οργανισμών αυτών των περιοχών. Τα ενδιαφερόμενα κράτη μέλη έχουν εκπονήσει ειδικά προγράμματα για την καταπολέμηση αυτών των οργανισμών.
            
         
               (2)
            
            
               Με τον κανονισμό (ΕΚ) αριθ. 247/2006 θεσπίζονται νέοι κανόνες για την κοινοτική συμμετοχή στα φυτοϋγειονομικά μέτρα που εφαρμόζονται στις εξόχως απόκεντρες περιφέρειες της Ένωσης. Συνεπώς, όσον αφορά τα υπερπόντια γαλλικά διαμερίσματα, τις Αζόρες και τη Μαδέρα, τα μέτρα για τα οποία διατίθεται κοινοτική χρηματοδότηση καθώς και οι επιλέξιμες δαπάνες πρέπει να προσδιοριστούν εκ νέου.
            
         
               (3)
            
            
               Συνεπώς, η απόφαση 93/522/ΕΟΚ της Επιτροπής, της 30ής Σεπτεμβρίου 1993, περί καθορισμού μέτρων επιλέξιμων για κοινοτική χρηματοδότηση στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα (2), πρέπει να αντικατασταθεί.
            
         
               (4)
            
            
               Η οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (3), θεσπίζει μέτρα κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας.
            
         
               (5)
            
            
               Επομένως, η απόφαση 93/522/ΕΟΚ πρέπει να καταργηθεί.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα που προβλέπονται στα προγράμματα καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα και τα οποία είναι επιλέξιμα για κοινοτική χρηματοδότηση σύμφωνα με το άρθρο 17 παράγραφος 1 του κανονισμού (ΕΚ) αριθ. 247/2006, καθορίζονται στο παράρτημα της παρούσας απόφασης.
   Τα μέτρα αυτά αφορούν το σύνολο ή μέρος των προγραμμάτων καταπολέμησης επιβλαβών οργανισμών κατά την έννοια του άρθρου 2 παράγραφος 1 στοιχείο ε) της οδηγίας 2000/29/ΕΚ.
   Άρθρο 2
   Η απόφαση 93/522/ΕΟΚ καταργείται.
   Οι παραπομπές στην απόφαση που καταργείται θεωρούνται ως παραπομπές στην παρούσα απόφαση.
   Άρθρο 3
   Η παρούσα απόφαση εφαρμόζεται από την 1η Ιανουαρίου 2007.
   Άρθρο 4
   Η παρούσα απόφαση απευθύνεται στη Γαλλική Δημοκρατία και στην Πορτογαλική Δημοκρατία.
   
      Βρυξέλλες, 10 Σεπτεμβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 42 της 14.2.2006, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 2013/2006 (ΕΕ L 384 της 29.12.2006, σ. 13).
   
      (2)  ΕΕ L 251 της 8.10.1993, σ. 35. Απόφαση όπως τροποποιήθηκε με την απόφαση 96/633/ΕΚ (ΕΕ L 283 της 5.11.1996, σ. 58).
   
      (3)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2007/41/ΕΚ της Επιτροπής (ΕΕ L 169 της 29.6.2007, σ. 51).
   
      ΠΑΡΑΡΤΗΜΑ
      ΕΠΙΛΕΞΙΜΑ ΜΕΤΡΑ ΚΑΙ ΔΑΠΑΝΕΣ
      ΜΕΡΟΣ A
      Επιλέξιμα μέτρα
      
                  1.
               
               
                  Μέτρα που αφορούν την εξέταση της επιτόπιας υγειονομικής κατάστασης:
                  
                              α)
                           
                           
                              επίσημες μελέτες και έρευνες για πληρέστερη εξέταση της επιτόπιας κατάστασης σχετικά με τους επιβλαβείς οργανισμούς:
                              
                                          i)
                                       
                                       
                                          χαρτογράφηση των επιβλαβών οργανισμών,
                                       
                                    
                                          ii)
                                       
                                       
                                          αποτίμηση των οικονομικών επιπτώσεων των επιβλαβών οργανισμών,
                                       
                                    
                                          iii)
                                       
                                       
                                          αποτίμηση του κινδύνου εξέλιξης των επιβλαβών οργανισμών·
                                       
                                    
                        
                              β)
                           
                           
                              μελέτες και έρευνες για την επιτήρηση των προστατευόμενων ζωνών κατά της εισαγωγής επιβλαβών οργανισμών.
                           
                        
            
                  2.
               
               
                  Προληπτικά μέτρα κατά των επιβλαβών για τα φυτά και τα φυτικά προϊόντα οργανισμών:
                  
                              α)
                           
                           
                              προληπτικά μέτρα λαμβανόμενα για τα φυτά, τα φυτικά προϊόντα και άλλα αντικείμενα για τα οποία υπάρχουν υπόνοιες ότι έχουν μολυνθεί·
                           
                        
                              β)
                           
                           
                              επιθεωρήσεις στις εκμεταλλεύσεις με σκοπό τη διασφάλιση της συμμόρφωσης των φυτών και των φυτικών προϊόντων προς τις φυτοϋγειονομικές απαιτήσεις·
                           
                        
                              γ)
                           
                           
                              εγκατάσταση επίσημων δικτύων φυτοϋγειονομικής επιτήρησης και προειδοποίησης κατά της μόλυνσης των καλλιεργειών από επιβλαβείς οργανισμούς·
                           
                        
                              δ)
                           
                           
                              επίσημα πειράματα στο εργαστήριο ή επιτόπου για την αναζήτηση τρόπων αποτροπής ή περιορισμού των ζημιών που προξενούνται από τους επιβλαβείς οργανισμούς:
                              
                                          i)
                                       
                                       
                                          αναζήτηση ανθεκτικών ποικιλιών,
                                       
                                    
                                          ii)
                                       
                                       
                                          αναζήτηση χημικών ή βιολογικών μεθόδων καταπολέμησης ή μεθόδων προφύλαξης,
                                       
                                    
                                          iii)
                                       
                                       
                                          μελέτη της βιολογίας των επιβλαβών οργανισμών·
                                       
                                    
                        
                              ε)
                           
                           
                              μελέτες για τη βελτίωση των διαγνωστικών μεθόδων για τους επιβλαβείς οργανισμούς.
                           
                        
            
                  3.
               
               
                  Θεραπευτικά μέτρα κατά των επιβλαβών για τα φυτά και τα φυτικά προϊόντα οργανισμών:
                  
                              α)
                           
                           
                              εφαρμογή επίσημων προγραμμάτων μαζικής καταπολέμησης των οργανισμών που είναι επιβλαβείς για τις καλλιέργειες και τη φυσική χλωρίδα συμπεριλαμβανομένων των δασών·
                           
                        
                              β)
                           
                           
                              θεραπευτικά μέτρα λαμβανόμενα για τα φυτά και τα φυτικά προϊόντα:
                              
                                          i)
                                       
                                       
                                          καταστροφή,
                                       
                                    
                                          ii)
                                       
                                       
                                          υποκαπνισμός, επεξεργασία,
                                       
                                    
                                          iii)
                                       
                                       
                                          εργαστηριακές δοκιμές.
                                       
                                    
                        
            
                  4.
               
               
                  Μέτρα τεχνικής υποστήριξης των προγραμμάτων καταπολέμησης των επιβλαβών για τα φυτά και τα φυτικά προϊόντα οργανισμών:
                  
                              α)
                           
                           
                              εξοπλισμός και λειτουργία των εργαστηρίων τα οποία διαγιγνώσκουν ή εντοπίζουν επιβλαβείς οργανισμούς για λογαριασμό των επίσημων αρχών των εξόχως απόκεντρων περιφερειών της Κοινότητας·
                           
                        
                              β)
                           
                           
                              συμμετοχή στην εγκατάσταση και λειτουργία μονάδων παραγωγής προοριζόμενων για βιολογική καταπολέμηση·
                           
                        
                              γ)
                           
                           
                              συμμετοχή στην εγκατάσταση και λειτουργία εξοπλισμού προοριζόμενου για υποκαπνισμό και για αποθήκευση φυτών και φυτικών προϊόντων που υποβάλλονται σε φυτοϋγειονομικούς ελέγχους·
                           
                        
                              δ)
                           
                           
                              τεχνική κατάρτιση του προσωπικού που αναλαμβάνει την υλοποίηση των προγραμμάτων καταπολέμησης·
                           
                        
                              ε)
                           
                           
                              εφαρμογή επίσημων προγραμμάτων ενημέρωσης των γεωργών ή του κοινού για τις συλλογικές και ατομικές μεθόδους καταπολέμησης των επιβλαβών οργανισμών, όπως:
                              
                                          i)
                                       
                                       
                                          εγκατάσταση και ανάπτυξη δικτύων φυτοϋγειονομικής ενημέρωσης (κάθε είδους),
                                       
                                    
                                          ii)
                                       
                                       
                                          διοργάνωση επιμορφωτικών κύκλων κατάρτισης των γεωργών,
                                       
                                    
                                          iii)
                                       
                                       
                                          διοργάνωση επίσημων συνεδριάσεων για την ενημέρωση των παραγωγών, των γεωργών, του κοινού και των φορέων τους οποίους αφορά η υλοποίηση των προγραμμάτων καταπολέμησης.
                                       
                                    
                        
            ΜΕΡΟΣ Β
      Επιλέξιμες δαπάνες
      
                  1.
               
               
                  Δαπάνες προσωπικού που συμμετέχει στην παροχή ειδικών υπηρεσιών στο πλαίσιο συμβάσεων παροχής υπηρεσιών.
               
            
                  2.
               
               
                  Αναλώσιμα και εξοπλισμός που χρησιμοποιούνται για την εκτέλεση των μέτρων.
               
            
                  3.
               
               
                  Αγορές υπηρεσιών ή μίσθωση εξοπλισμού μεταφοράς στο βαθμό που κρίνεται αναγκαίο για την εκτέλεση των μέτρων.